R5dwMg/zh-wiki-yue-long huggingface dataset:
何琍琍，冠夫姓趙何琍琍，用過藝名何莉莉，係香港息影演員，喺南京出世，阿媽係淮陰人。何琍琍1948年同父母去台灣住。13歲演導演袁秋楓《蘭嶼之歌》出道。15歲到香港入邵氏電影做戲。嚮《文素臣》演肉彈。嚮《愛奴》入面，同貝蒂演同性戀，25歲同富翁趙世光結婚。
卡里拉斯係一個西班牙男高音，係同時代世界受歡迎抒情男高音之一。佢出名音色優美，句法準確。1987年佢事業最高峰期突然發現有骨癌，醫咗一年喺1988年終於好返復出，重喺同年9月喺維也納國家劇院舉行音樂會，盛況空前。
1965年9月，沈入讀中國人民大學經濟系，畢業後到唐山市政府農業處做工。1978年，考入中國人民大學經濟系讀碩士。1982至96年喺國務院做工。1996年調到廣州做常務副市長，到2007年卸任而轉做廣州國際控股集團董事長。
2021年11月2號夜晚，中國女子網球員彭帥喺新浪微博度曝光自己同相差四十歲嘅張高麗有過長達十年以上嘅婚外情同性關係經歷，而張高麗嘅老婆康潔亦知情。原帖喺網傳一排後就被删咗，到當晚黑接近午夜嘅時候，中華人民共和國啲網上平台就開始封殺埋有關嘅資訊內容，其中連社交網站豆瓣度2013年韓劇《總理與我》版面都被鏟咗。
加藤繁喺日本島根縣出世，細蚊仔時讀松江小學，中學就讀松江中學，然後考入東京帝國大學文科大學史學科，喺度隨東洋史學嘅創始人白鳥庫吉同埋日本經濟史學嘅創始人內田銀藏等史學家學習，受到一連串正規同嚴格嘅史學教育。
1912年中華民國建國之後，社會上面盛傳會有普選。由於夏鑄對政治無興趣，唔願意當選，於是將自己個名改成「丏尊」，以代替發音相似嘅「勉旃」。由於當時嘅選票係要人手寫名嘅，夏丏尊希望選民投票嘅時候會將「夏丏尊」寫錯做「夏丐尊」，令到選票作廢。
伊昂·安東尼斯古係羅馬尼亞軍人同政治家，亦係有爭議性二戰羅馬尼亞中央集權統治者同民族英雄。1940年9月4號至1944年8月23號出任過羅馬尼亞首相。二戰期間，佢迫害過共產黨等異見人士，特別係陰謀論社團共濟會，所以又搞埋猶太人。
關於二戰時嘅大屠殺同戰爭等問題上，共產黨政府嘅評價作品充滿官方話語。當中例如蘇聯歷史學所同Lucrețiu Pătrășcanu就以馬克思主義角度進行分析，作出咗完全基於馬克思列寧主義嘅階級鬥爭觀念來解釋羅馬尼亞嘅戰時演變。
經過1989年革命推翻共產主義嘅羅馬尼亞之後，羅馬尼亞人對安東尼斯古嘅形象出現唔同睇法。例如1990年代嘅民意調查顯示，安東尼斯古受到普遍民眾歡迎。另外，輿論亦受到某種恢復「猶太布爾什維克主義」嘅概念影響，又有指責猶太人將共產主義帶到羅馬尼亞。
英國歷史學家東尼·朱特認為部份人將反俄情緒同否認大屠殺混為一談。羅馬尼亞嘅政治科學家Vladimir Tismăneanu提到1989年後，安東尼斯古嘅話題包括「偽神聖」形象，以及「迫害幻想」嘅社會現象。
2006年12月5號，羅馬尼亞布加勒斯特地方法院裁決恢復安東尼斯古同佢22名閣僚嘅名譽，推翻一啲危害和平罪行，重話佢哋參與嘅係「預防性戰爭」。消息喺2007年3月正式對外發佈後，俄羅斯外交部表示難以接受，同時其他蘇聯嘅繼承國，以及歷史學家予以強烈嘅批評同壓力。
聞一多，原名聞亦多，譜名家驊，係中國男現代作家。響中國湖北省黃岡市浠水縣出世，1912年考入清華學校中等科，1920年開始投身寫作，同時亦參加多場政治運動。1946年畀昆明警備司令部某位下級軍官暗殺。
聞一多原本叫聞亦多，字友三，號友山，譜名家驊，1899年11月24號響湖北省黃岡市浠水縣聞家鋪出世，係一個書香世家。佢嘅名出自《論語·季氏》嘅「益者三友，友直、友諒、友多聞」。聞氏家族係當地一個大家族，跟據族譜，佢哋嘅祖先係南宋抗元代表人文天祥，後人改姓「聞」。
聞一多嘅老豆聞邦本，字固臣，係清末嘅秀才。佢思想較為開放，比較能接受西方思想，所以細個嘅聞一多已經響屋企讀緊《東方雜誌》之類嘅新時代思想雜認。5歲嗰陣，聞一多入讀私墊，讀《三字經》之類嘅書本。之後聞一多嘅爺爺又響屋企搞家墊，名為「綿葛軒小學」，並請專門嘅老師嚟教家族弟子，而聞一多亦同班親戚一齊響度讀書。
1912年，武昌局勢算係比較平靜後，聞一多轉讀武昌民國公校同實修學校。無耐聞一多就投考清華學校中等科，最後以湖北籍第二名考上。跟住佢同堂大佬聞亦傳一齊到清華學校讀書，並改名為「聞多」，目的係為簡化自己名嘅寫法。
佢係伏見宮貞愛親王大仔，但係因為佢係庶出，而細佬邦芳就係正室所生，所以佢唔可以繼承伏見宮。咁啱，華頂宮博經親王嘅獨仔博厚突然死咗，一下子華頂宮就冇咗繼承人，所以佢就畀人派去做華頂宮繼承人。後嚟，由正室所生嘅細佬邦芳身體轉差，而另一個細佬昭德又早死，所以佢響1904年以貞愛親王大仔嘅身份回歸伏見宮，改名叫博恭。
佢曾經參加日俄戰爭黃海海戰，做聯合艦隊旗艦三笠號嘅分隊長，不過佢響爾場仗入面受咗輕傷。響1910年，佢先後做朝日號、伊吹號大佐艦長、橫須橫鎮守府少將艦隊司令官、海軍大學校長、第二戰隊司令、第二艦隊中將司令同埋軍事參議官。
響1924年，佢出任佐世保鎮守府司令長官。1932年，佢接任海軍軍令部長同埋將官會議議員，重做埋元帥，係日本第一對元帥「父子檔」。響1933年，佢接替谷口尚真，出任海軍軍令部總長。任內，佢同屬下永野修身一齊，積極強化日本海軍，重一直響度推動日德海軍合作。
國立廣東大學，時稱廣大。鄒魯係首任校長，其下人稱鄒魯派。鄒在任其間，諸民誼係敎務長，所以同鄒魯派關係唔錯。之後陳公博接任，排除鄒魯派，又對付民權社學生，開夜班專修館，結果校內學抵制，一致告假，陳氏不得志而去。
廣州政府委任諸民誼接任。佢一上任就換走陳公博嘅人，重用鄒魯派。就算畀人查辦嘅會計主任趙靜山，都畀佢復職。咁就畀新派學生抗議。嗰陣，走咗嘅陳公博，寫信畀廣州政府主席汪精衞，篤佢背脊。汪氏去佢屋企，鬧佢一鑊。
陳公博係青年部長，四處拉攏人，搞學生會，爲青年部效力。民權社同市敎職員識破，趁開會嗰陣鬧事，結果搞唔成。諸氏知而不問，民權社派大出風頭。新學生派就勁嫉忌，故意挑剔諸氏。陳公博又周圍排斥諸民誼。諸民誼怕做咗共派眾矢之的，做咗幾個月校長後，喺一九二六年三月卅一號辭職。
黃佛頤係宣統元年拔貢第一。後來做過廣東通志局分纂、香山縣修志局分纂、廣州時敏中學校長、番禺輔群中學校長、國立廣東大學教授等。著作有《廣東宋元明經籍槧本紀略》、《紹武實錄》、《廣州城坊志》、《廣東鄉土史》、《拜鵑草堂詩詞集》、《珠璣巷民族南遷記》、《邃軒駢體文鈔》等。
2006年1月，陳水扁總統任命佢做行政院長。卸任後曾代表民主進步黨競選中華民國總統、臺北市市長同新北市市長，統統輸晒。2019年1月蔡英文總統又任命佢做行政院長，係繼張俊雄後第二位兩度成為行政院長嘅民進黨人，亦係至今唯一由唔同民選總統任命嘅行政院長。
立法院係中華民國嘅最高立法機關，可以簡稱做立院。喺國民大會廢除咗之後，佢普遍都被認為係中華民國嘅國會。立法院嘅前身係民國初年立法機關嘅眾議院。國民政府以恢復法統作為理由，1928年喺南京成立立法院。最初佢只不過係國民政府嘅附屬機關，1948年因為制憲國民大會通過《中華民國憲法》而脫離行政權，成為正式嘅議會機關。
中華民國行憲初期，根據孫中山嘅「五權憲法」理論，立法院祇有制定同修改法律、以及審查中央政府總預算等監督行政部門嘅權力，而變更領土、修改憲法、罷免正副總統等事關重大嘅權力，就由國民大會來行使。國民大會喺2005年由於修憲而畀人凍結咗之後，佢嘅所有職權都轉移晒去立法院，令到立法院成為中華民國唯一嘅最高立法機關。
立法院院長係立法院嘅阿頭，即係中華民國嘅國會議長，由立法委員互相投票產生，同立法委員嘅任期一樣。佢嘅職權包括督導同監管立法院嘅委員會、組織立法院嘅決策程序同行政議事、同埋負責召集立法院院會。立法院喺台灣全面改選之後，全部嘅立法院院長都喺台灣出世。
喺萬年國會嗰陣嘅時候，立法院院長由1988年去到1991年期間曾經動用過六次警察權嚟對付在野黨嘅立法委員。自從1992年國會全面改選之後，劉松藩同埋王金平兩位院長都主張「國會自治」嘅原則，都未曾動用過警察權，王金平亦都因為咁而得到公民監督國會聯盟嘅肯定。
依照《憲法增修條文》，立法委員應喺每屆任滿三個月前選舉出新一屆委員。憲法中所規定嘅各種選舉，除咗立法委員有期限規定，其他選舉並無呢種三個月嘅規定。立法委員雖然係中央層級職務，不過同地方民選職務同樣適用《公職人員選舉罷免法》。
司法院，係中華民國最高嘅司法機關，佢嘅職權包括刑事訴訟審判、民事訴訟審判、行政訴訟審判同埋公務員懲戒。司法院總共有15個大法官，組成憲法法庭統一解釋法令、審理違反憲法嘅案件、總統副總統彈劾案同政黨違憲解散案。
台灣民眾黨，簡稱民眾黨，係中華民國嘅一個政黨，由現任臺北市長柯文哲、臺北市政府市政顧問蔡壁如等人發起組建建黨，2019年8月6號喺臺大醫院國際會議中心舉行創黨成立大會，並喺2019年8月23號由內政部審核通過。
喺2020年中華民國立法委員選舉中，民眾黨派出28人選不分區立委選舉。其中包括臺北市政府勞動局局長賴香伶、郭台銘永齡基金會顧問高虹安、台北市市政顧問蔡壁如等人。參政主要訴求有修改囤房稅、實價登錄、槍砲彈藥刀械管制條例、中高齡就業促進法、降低投票年齡門檻到18歲等。
時代力量嘅前身係社運團體公民組合，佢喺2014年成立，但係好快因為意見不合，團體入面分成兩個派系，分別係林峯正為首嘅派系同范雲為首嘅派系。2015年1月，林峯正派系就成立咗時代力量，而范雲嗰邊就成立咗社會民主黨，兩派正式分道揚鑣。
2016年台灣立委選舉，時代力量派出12人出戰區域立委，另外有6人入咗不分區名單，當中時代力量喺3個地方選區成功贏出，呢3區都係由民進黨禮讓嘅，另外時代力量攞到6.1%政黨票，可以有2席不分區立委，有5席嘅時代力量一躍成為台灣嘅第三大黨。
時代力量雖然立場親綠，但係質詢同樣屬於綠營嘅民進黨政府一樣唔手軟，例如一例一休噉，時代力量一直都反對由民進黨提出嚟嘅方案，喺立法院更加強力阻撓議案通過，兩者嘅關係開始破裂。到2019年，時代力量對應唔應該同民進黨合作出現分歧，黃國昌、徐永明等人主張繼續監督藍、綠，時代力量唔可以成為「小綠」，而另一派就覺得時代力量應該要繼續同民進黨合作，對抗國民黨。
與此同時，黃國昌揭發出國安局私煙案，時代力量同民進黨衝突加劇，同時牽動黨內黃國昌路線同親綠派嘅不和。到咗8月1號，時力黨內討論係咪要支持蔡英文連任總統，點知冇結果。當日下晝，早早公開支持蔡英文連任嘅林昶佐就宣佈退黨。
時代力量經過大地震之後元氣大傷，當時嘅立委人數只係得返2個，連建立黨團嘅最低要求都做唔到，同時黨入面親綠派勢力大減，黃國昌路線成為主流。當時更加傳出因為不分區名單入面所有女性都退咗黨而要令議席懸空，後來證實排名第3嘅鄭秀玲未完成退黨手續，喺補交黨費之後就可以遞補上去，解決咗時力黨團嘅生存危機。
2020年台灣立委選舉，時代力量派出5人出戰區域立委，不分區名單就有11人。其中，黃國昌由地方選區轉戰不分區，排喺不分區名單嘅第4名，呢個位置屬於當選嘅邊緣，佢希望藉此拉動時代力量嘅選情，最後時力喺不分區贏到3席，黃國昌就咁落選，而區域立委方面，喺冇民進黨禮讓底下，出戰嘅5人全部輸晒。
2020年7月尾，台灣檢察人員突然大規模搜查立法院，同纏繞咗十幾年嘅台灣SOGO爭奪案有關，調查涉及6個立委同前立委，當中包括時代力量嘅徐永明，佢懷疑收咗200萬賄款。由於時代力量主打清廉，加上徐永明當時係黨主席，結果時力聲勢受挫，徐永明最後退出時力，同日台北市兩個議員因為不滿受到黨內「放話文化」攻擊，宣佈退黨。
到8月時力改選決策委員嘅前夕，有一段屬於黃國昌錄音流出，當中黃國昌指責苗栗縣議員曾玟學走票，搞到佢嘅親信徐永明喺選對會落馬，重話如果冇佢將曾玟學擺入配票名單，曾氏根本唔可能當選，曾玟學話黨入面居然冇人夠膽批評呢件事覺得心寒，決定退出時力。
第9屆中華民國立法委員選舉喺民國105年1月16號舉行，同中華民國第14任總統、副總統選舉一齊舉行。呢次選舉係中華民國立法院採用單一選區兩票制後嘅第3次選舉。第9屆立法院嘅總席次共113席，有73席區域立法委員由單一選區選出，6席原住民立法委員由複數選區選出，34席全國不分區同僑居國外國民立法委員由比例代表制選出。
不分區立委分配係用最大餘額法。一開始，搵出通過5%得票率門檻嘅政黨同計出第二階段得票率，其次以100%嘅得票率除以應分配嘅不分區議席34席，得出2.9412%嘅分配基數，並以呢個數分配畀通過門檻嘅政黨，政黨得票率每取得該基數一次，即可獲得一個議席。
9170%同埋1.4212%，四個政黨共計已分配31席不分區。最後，重有3席未分配嘅不分區立委，用餘額大細順序分配，依次係中國國民黨、民主進步黨、親民黨，呢三個黨獲再分得一席不分區立委。最終，民主進步黨得18席，中國國民黨得11席，親民黨得3席，時代力量得2席。
第10屆中華民國立法委員選舉喺民國109年1月11號舉行，同中華民國第15任總統、副總統選舉一齊舉行。呢次選舉係中華民國立法院採用單一選區兩票制後嘅第5次選舉。第10屆立法院嘅總席次共113席，有73席區域立法委員由單一選區選出，6席原住民立法委員由複數選區選出，34席全國不分區同僑居國外國民立法委員由比例代表制選出。
本屆選舉嘅全國不分區同僑居國外國民部分，沿用第七屆選舉起採用嘅單一選區兩票制中嘅政黨比例代表制，依政黨名單投票選舉之，由獲得5%不分區政黨選舉票嘅政黨依得票率選出之。各政黨當選名單中，婦女名額唔得低過二分之一。
冚嘭唥加埋晒有11,130名，分別係直轄市長6名、直轄市議員375名、縣市長16名、縣市議員532名、鄉鎮市長198名、鄉鎮市民代表2,096名、村里長7,851名、山地原住民區長6名、山地原住民區民代表50名。
呢次選舉喺中國國民黨主席馬英九喺2012年連任總統後第一次嘅全國性選舉，亦被視為係對馬英九政府嘅信任投票，為臺灣政治日後發展有關鍵性嘅指標，亦都係具有2016年中華民國總統選舉前哨戰嘅重大意義。呢次選舉亦都係臺灣政治史上最大規模嘅地方選舉，選出嘅公職人員有成11,130人。
呢次選舉係視為對總統蔡英文嘅一場信心投票。由於蔡英文執政兩年火頭四起，包括針對退休軍公教人士嘅年金改革、同性婚姻合法化、一例一休、畀中國外交孤立、國民黨黨產爭議呢啲大議題，整體政府民意比上任嗰陣低咗好多。
上屆同民進黨聯手嘅柯文哲喺今屆冇咗綠營支持，民進黨另外派出立委姚文智應戰，加上國民黨嘅丁守中夾攻，令柯文哲嘅連任路腹背受敵。民調亦都顯示越近投票日，柯文哲同丁守中嘅距離越嚟越近，所以台北市競爭相當激烈。
台中一向都係國民黨同民進黨嘅兵家必爭之地，上屆民進黨林佳龍贏咗。今次選戰嘅初期因為台中嘅東亞青年運動會主辦權突然被取消，呢個舉動被視為中國對台灣嘅外交打壓，當時林佳龍民望受惠呢件事遠遠領先盧秀燕，但係後來事件淡化咗，盧秀燕民望慢慢追返上去。
選舉之後，韓國瑜就話認同九二共識，重話要成立兩岸工作小組。台中嘅盧秀燕都有咁上下嘅構思。呢個舉動引發好多台灣人喺網絡上搜查「九二共識」同「移民」嘅字眼，當中以韓當選嘅高雄市搜尋次數最多。呢件事被認為係民眾普遍唔清楚候選人嘅政治立場，到選完之後就開始後悔，就好似英國脫歐公投噉。
1962年12月26號，中華人民共和國國務院總理周恩來同蒙古人民共和國元首澤登巴爾簽訂《中蒙邊界條約》，劃定至今都冇改過嘅蒙古國界，放棄大概等於成個民國外蒙古省嘅疆域。中共立國時，最多嘅宣稱未收復國土，由蘇維埃社會主義共和國聯盟佔據。
蘇聯解體後，由俄羅斯聯邦繼承。喺由英國接收咗香港呢笪彈丸之地之後冇幾耐，中俄領袖江澤民同葉利欽响1999年12月9號，簽訂《中華人民共和國政府和俄羅斯聯邦政府關於中俄國界線東西兩段的敘述議定書》，永久放棄大清按《璦琿條約》同《中俄北京條約》不平等條約割讓畀沙俄嘅土地。
至於中華民國，而家實際管轄嘅地方甚少。然而，除咗喺1946年1月15號承認咗外蒙古獨立之外，官方並無宣布放棄立國時所公布版圖嘅任何地方。以佢嘅立場睇所謂一統事業，十劃都未有一撇，不過呢個政權伊家亦好少再為此而喊打喊殺，只係極之着重保住現有嘅嘢。
反而，同葡萄牙、英國、美國、日本關事嘅的咁多前大清國領土，唔理係唔係攞到，中共過去同家下都好重視，成日提「回歸祖國」至啱。民國以前在乎嘅，係「反攻大陸」，就台灣附近嘅日佔地海，近年都有細囈舉動嘅，例如試過一次咁大把，開船去釣魚台附近，攞水射日本船，話宣示民國主權喎。
臺灣獨立運動，簡稱臺獨，係一種政治理念，目標係將臺灣建立成獨立自主、主權完整、同被國際廣泛承認嘅正常國家，喺各方面擺脫主要來自中國大陸嘅干涉或箝制。建立實質及法理獨立的嘅「臺灣共和國」以取代現有嘅中華民國政府，或使用台灣現有「中華民國」國號，持續走向永久維持現狀嘅兩個國家狀態，並深化基於臺灣主體性嘅臺灣人認同。
唐努烏梁海係外蒙古西北一笪地方，依家由俄羅斯圖瓦共和國實際管治。唐努烏梁海係中國故土，早喺大唐已經管轄，直到1921年喺俄羅斯帝國勢力影響下獨立，之後被併入蘇聯，中華民國政府一路都唔承認，但係中華人民共和國政府就已經放棄咗包括唐努烏梁海在內所有俄佔故土嘅申索要求。
根據蒙古國憲法規定，蒙古國係屬於設有總統嘅議會制，總統係國家元首兼武裝力量總司令，任期係四年，只能夠連任一屆。蒙古國總統選舉係二輪投票制，如果第一輪選舉入面得票率非常高，就唔使進行第二輪選舉，相反如果得票率都好低，就要舉行第二輪選舉。
從2011年開始，所有選舉都限制候選人嘅電視宣傳同海報廣告嘅數目，亦同時增加對違法者嘅處罰，導致好多候選人都改變宣傳策略，多咗候選人利用社交網絡嚟宣傳自己政綱。同時，蒙古國選舉總委員會亦邀請咗三十多個國家同國際組織先後派出四百幾名觀察員監督呢次選舉嘅一舉一動。
查希亞曾經做過蒙古總理，喺2009年當選總統。佢嘅競選政策係「大力支持城市嘅中產階級」，競選口號係「法治國家，公民參加決策，支持創業者嘅政策，環境友好嘅發展同享有世界聲譽嘅蒙古」。查希亞係1990年促使共產主義喺蒙古消失嘅民主革命領導人。
作為反對黨嘅蒙古人民黨就提名巴德瑪尼亞木布，巴德瑪尼亞木布係國家大呼拉爾委員，亦係前摔跤冠軍，係蒙古國總統選舉入面第一個摔跤手參選。巴德瑪尼亞木布係一名保守派嘅人。而蒙古人民黨就係1990年民主革命之前執政嘅共產黨。
作為執政聯盟嘅一分子，蒙古人民革命黨最初並冇話會唔會派一個候選人去參選，定係支持其他兩黨嘅候選人，但係最後佢提名那查格出嚟參選。那查格係健康部長同蒙古人民革命黨總書記，亦都係蒙古史上第一位女性總統選舉候選人。
國際貨幣基金會為首嘅財團5月已經向蒙古提供五十五億美元救助計畫，穩定蒙古經濟同減低對中國依賴。受到主要出口貨品銅價大跌超過百分之五十影響，蒙古2016年嘅經濟增長只有百分之一，反觀2011年大幅增長百分之十七。
劉少奇早喺1920年代已經加入中國共產黨。新中國成立後，成為國家最重要嘅領導人之一，做過中共中央副主席、中央書記處書記，第一屆全國人民代表大會常務委員會委員長、第二任中華人民共和國主席。文化大革命初期，國家好多領導人俾人打倒，只靠毛澤東、周恩來等人維持大局，1968年，劉少奇正式被打倒，林彪成為毛澤東嘅接班人，同江青獨攬國家大權。
大躍進係中華人民共和國喺1958年開始、直到1961年初呢幾年間發生嘅社會運動，呢個社會同經濟計劃期望可以喺共產革命過嘅中國快速打造出一個社會主義嘅現代社會，即透過使用中國龐大嘅人口、令工業同農業發展出現好大嘅進步，最屘令到中國大陸從農民社會做基礎嘅農業經濟體、轉變成基於現代工業嘅共產社會。
呢項工農業大增產政策係由毛澤東所主導嘅。喺1957年反右運動中，毛澤東得到咗黨內主導權，之後佢根據生產力理論施行大躍進政策，先係用權力鬥爭打擊反對派，然後用合作社、人民公社、大食堂呢啲形式將國民財產全部攞走、共有化，透過推進呢啲共產主義政策，毛澤東宣稱話能夠喺數年間掌握核武裝，並且經濟上喺15年以內追上甚至超越美國同英國。
生產難以進行，生活難以繼續，唯有靠浮誇、造假、欺瞞嚟營造躍進假象。最終邇場運動喺中國國內招來咗大混亂，導致人類史上波及最多人嘅大饑饉，係20世紀最惡劣嘅大饑荒之一，餓死嘅人超過兩千萬，有可能仲多過四千萬，正係毛澤東努力嘅結果。
場運動以大失敗結束後，1962年初嘅中央工作會議七千人大會召開，會上中共研究咗大躍進嘅頹敝後果。雖然大會之前毛澤東就已經受唨指責，但佢喺會上先至做官方檢討。因爲噉，一啲溫和嘅高級黨員、如劉少奇同埋鄧小平，得到咗更多嘅權力，而毛澤東嘅權威冧臺，逐漸冇聲出。
而其他元素係由清朝化學家徐壽命名，好似鈉、鉀咁樣，依種一般係根據化學元素嘅歐洲名嘅第一個音來譯出來，再根據性質加個部首。但有幾種元素嘅名而家已經唔用，例如養氣、綠氣、淡氣等等。佢哋一般有意思，好似氧氣養活所有嘢，所以叫養氣、氯氣係綠色，所以叫綠氣等。
華沙係波蘭嘅首都，亦係波蘭最大城市。佢位於維斯拉河兩岸。2004年人口估計為1,692,900人，城市群人口大約係2,760,000人。城市面積係516.9平方公里，城市群面積係12266平方公里。華沙亦係馬佐夫舍省嘅省會，擁有好多工業，66間高等學府，同超過30間劇院。
啟德機場係舊時香港一個軍民兩用機場，響九龍灣填地上面。由1925年1月24號開張到1998年7月6號閂，總共74年。行政上佢係喺九龍城區，畀土瓜灣、新蒲崗、牛池灣同埋牛頭角圍住，機場跑道就伸入去九龍灣。
啟德機場曾經係全球最繁忙嘅國際機場之一，國際客運量曾經係全球第三高，而貨運量更加係全球第一。不過極之繁忙嘅啟德機場，唔單止坐落喺市中心，重只得一條跑道，周圍嘅樓密度高，空間好窄，所以已經到咗佢嘅發展極限。
啟德機場，淨係得一條伸入維多利亞港嘅跑道，係喺九龍灣填海出嚟。飛機升降方向，分別係134°同埋314°，所以叫做「13跑道」同埋「31跑道」。13/31跑道，曾經加長過好多次，喺機場關閉之前，長度係3390米。
喺跑道同埋東面觀塘之間，隔住條窄水道，而跑道嘅盡頭，就係高山民居。機師喺降落嗰陣，睇到格仔山上嘅巨型方格，就知道要轉彎，準備降落。由於地理環境嘅局限，飛機喺啟德升降難度極高。因為咁，啟德機場俾人話係「世界十大危險機場」之一。
13/31跑道呢個稱呼，嚟自國際航空界嘅習慣。呢條跑道可以畀飛機，以180°嘅相反方向升降，跑道數字，以嗰個方向嘅角度，唔要最後一個位數得出嚟，而第2個數字，亦可以喺第一個數字加18計，而啟德機場嘅兩個跑道，方向就屬於136°同316°。
要喺13跑道降落，飛機首先由長洲附近向西飛，並開始下降，繞過大嶼山西端，轉去東北，然後喺大嶼山沙螺灣以北，改向東入機場，經過維多利亞港西部海港，飛入建築密集嘅西九龍上空。13跑道呢段向東航程，由1974年起有儀錶導航系統幫助。
當飛機飛到九龍仔格仔山附近，機師就要靠目測右轉47°，對準伸入海港嘅跑道着陸。格仔山喺九龍仔公園附近嘅山仔，油咗紅白兩隻色，夜晚就用燈光照住。飛機喺呢度轉彎時，高度唔夠1000呎，離着陸點只得1.4海里。
對機上嘅乘客、特別係坐喺機艙右邊靠近窗邊嘅乘客嚟講，飛機降落時就好似係飛錯咗航道一樣。可以感覺到飛機同地面嘅距離越嚟越近，地面喺深水埗同旺角嘅擠迫街道、多層樓房同行人已經睇得好清楚，但喺前面就見唔到條跑道。
兩邊嘅建築物好似就嚟要撞到機翼咁，有時更加可以清楚睇倒啲屋入面嘅電視畫面、或者天台上曬緊件衫嘅顏色。當飛機喺九龍城上空轉彎，跑道先喺前面出現。幾秒以後，起落架已經接觸到陸地，飛機停定後喺海港中央嘅跑道着陸。
另一方面，飛機由31跑道向九龍城嗰邊起飛又係另一個奇觀。當飛機向鯉魚門方向滑行到跑道尾掉頭，準備起飛嗰陣，機師眼前淨係得前方數以千計嘅高樓大廈同海拔1300英呎高嘅獅子山同筆架山。飛機啱啱起飛嗰陣，因為驚撞山，機師就要將起機無耐架飛機轉向西飛。
31跑道因為受到九龍城樓宇嘅限制，所以實際滑行距離比13跑道短，對航機起飛爬升率嘅要求亦都更高。所以，原定由13號跑道起飛、載滿乘客、貨物同燃料、仲去到最大起飛重量嘅航機，如果喺起飛前因為風向改變而需要改用31號跑道，就需要番返泊位、落咗啲貨嚟維持較高嘅爬升力。
啟德機場喺市中心，部份導航同埋雷達設施需要起喺市區入面。除咗九龍仔格仔山同九龍仔公園之外，飛機入13跑道嘅導航燈起喺衙前圍道一座樓宇嘅天台上面，嗰棟樓宇曾經開設漢寶酒樓。喺九龍灣海旁觀塘繞道側亦都有一座塔型圓形雷達。
早期嘅啟德機場同住宅區相距仲比較遠，但隨住住宅區同機場不斷擴展，機場嘅位置同住宅區變成只係同太子道東一街之隔。到咗1980年代，啟德四圍已經無空間可以發展。啟德用盡咗各種方法，喺有限嘅土地上擴展至到65個停機位，其中只有8個直接靠近客運大樓側邊。
1980年代初期，政府已經研究機場點發展，諗過晒香港境內有邊度地方可以起新機場。80年代尾，商人胡應湘曾經建議喺南丫島同大嶼山之間，用人工島方式起機場。基於當時香港前途因為香港主權問題唔明朗，所以冇落實興建方案，而改為盡量擴大啟德機場暫時解決需求，直至1990年先決定起新機場，選址係大嶼山西北面嘅赤鱲角。
噪音係啟德機場一個重要環境問題，飛機升降帶嚟嘅噪音影響區域好廣泛，包括近住啟德機場嘅九龍城、觀塘、九龍塘、旺角、深水埗到港島東區。由於噪音問題，航班喺深夜至清晨時間都唔會升降，令到啟德嘅航班升降數目設有一定嘅上限。
客運大樓下層係接機大堂，大堂有麥當勞快餐店同找換店等設施，並且有通道通去南面大樓外面嘅有蓋的士站同機場巴士站。下層禁區入面有入境處入境檢查櫃位同多條行李輸送帶。客運大樓就有停車場，並且有通道通去行人隧道連接九龍城，同行人天橋連接富豪機場酒店。
20世紀初，何啟爵士同區德先生合資經營「啟德營業有限公司」，喺九龍灣北岸進行填海工程。1914年4月獲得政府批准，1916年工程展開。新填地面積有120英畝，原本計劃發展成為花園城市住宅區，畀避開中國動盪嘅人來住。
填海地域以佢哋兩個人嘅名字命名，叫做啟德濱。1920年完成第一期工程、1927年完成第二期工程。但咁啱香港愛國運動思潮，多次擺工，尤其係省港大罷工，影響香港經濟。公司財政有困難，做唔落去，嗰陣香港政府擔心國民政府，會趁機收返香港，好似中國其他英租界咁，就屬意令呢一大幅空置土地用作機場用途，加強防務。
1924年12月，美國人哈利·亞弼向啟德營業有限公司租咗一部份填海土地，開辦飛行學校。1925年1月24日係啟德第一次飛行紀錄嘅日子。同年香港政府建議保留啟德嘅土地，第時有需要嗰陣，用嚟起機場。香港政府嘅報告指，啟德一帶嘅土地係香港可以搵到嘅最大面積土地，可以用嚟起跑道同停泊飛機，而隔離嘅九龍灣嘅海灣則可以用嚟做水上飛機降落同停泊，因此啟德係最啱佢做機場用途嘅地。
亞勃特嘅飛行學校冇幾耐就停辦咗，而由於啟德營業有限公司冇辦法將土地發展成住宅區，啟德正式被徵用為機場。1927年3月起，英國皇家空軍嘅飛機開始喺啟德嘅土地停泊。政府就喺同年12月同啟德投資公司達成協議，由政府用100萬1250港元買咗塊地。
政府開始擴充啟德以作為機場用途。1928年，啟德土地起咗一條混凝土下水滑道，畀水上飛機喺九龍灣升降用，機場基本工程喺1930年完成。同年香港政府請咗第一位機場監督，同時並由嗰陣嘅海港署負責管轄各種飛行活動。
1941年12月8號，日軍開始進攻香港，喺嗰日轟炸啟德機場，好快就將英國皇家空軍嘅飛機同埋設施摧毀。香港喺同年12月25號畀日本佔領。日軍喺1942年3月擴建啟德機場，請咗幾千個工人炸毀古蹟宋王臺，得嚟嘅石頭喺原有嘅07/25跑道以外起咗一條橫跨清水灣道嘅13/31跑道。
1954年嗰陣，政府發表機場發展計劃總綱，決定發展啟德成國際機場。政府填海起咗一條長2,194米、由九龍灣伸到去維多利亞港嘅新跑道代替舊跑道。哩條跑道就係啟德機場一路用到關閉前仲喺度用嘅13/31跑道。
九龍灣填海工程喺1958年9月完成，跑道喺9月12號正式啟用。工程將啟德機場南移，原有跑道嘅一部份改建做停機坪，北面嘅部份就發展成新蒲崗工業區同埋太子道東，而起喺鑽石山大磡村隔離嘅一座皇家空軍飛機庫就冇俾人拆。
1962年，啟德機場新客運大樓同埋停車場都起好開始用，控制塔都遷埋去新客運大樓，而舊嘅客運大樓就喺1965年拆咗。1970年，跑道擴展成為長2,541米，嚟應付新一代大型噴射客機嘅需要。同年4月11號，第一班波音747定期航班降落喺啟德機場，由泛美航空營運。
1974年1月7號，機場裝咗入場儀表導航系統，俾飛機喺惡劣天氣下亦都可以喺13跑道降落，機場用量大幅增加。跑道喺1975年再填海擴展到3,390米，當時有31間航空公司喺香港經營。1970年代初開始，皇家空軍已經唔再用啟德機場，啟德變咗做全民用機場。
1986年，啟德機場嘅全年客運量第一次突破1000萬人。1987年，政府為咗喺新機場有定案之前提高旅客容量，於是繼續擴建同埋改善啟德機場。1988年，機場客運大樓第五期擴建工程攪掂，每年處理到1800萬人嘅旅客量，機場入境管制亦都全面實施咗電腦化。
1990年，六四事件發生之後嘅第二年，為咗恢復港人對前景信心，港府啟動咗玫瑰園計劃，其中包括喺赤鱲角起新機場，即係宜家嘅香港國際機場，但係啟德嘅擴建工程仲未停止。1991年，二號貨運站正式用，每年處理到150萬公噸嘅空運貨物量。
最後一班航機喺啟德機場飛走咗之後，機場嘅搬遷計劃全速進行，所有泊喺啟德機場嘅29架飛機全部飛去赤鱲角機場。當所有飛機喺啟德機場飛走晒之後，當時嘅政務司司長陳方安生同埋民航處處長施高理主持咗跑道熄燈儀式。
1點17分，施高理用 'Goodbye Kai Tak, and thank you!' 作為告別嘅說話，㩒掣熄咗跑道全部嘅燈，正式幫啟德機場嘅歷史畫上咗句號。客運大廈離境同接機大堂就由警員清場，有啲可以喺新機場用嘅嘢亦都通宵搬咗過赤鱲角。
啟德機場閂咗之後，客運大樓冇即刻拆。政府以短期租約形式將客運大樓出租，曾經成為政府臨時辦公室、汽車展銷廳、小型賽車場、士碌架場地、遊戲機中心、保齡球場等。啟德機場嘅跑道同停機坪等露天地方，就成為高爾夫球場、燒烤場、「大笪地」跳蚤市場同埋一啲大型活動，例如嘉年華同埋風箏比賽等嘅舉辦場地。
1998年10月26號，政府開始喺啟德機場北停機坪嘅3個位置清拆建築物，又開始除污工程，清除跑道地底下面有成11公頃嘅有毒油污。哩啲油污係長年累積嘅飛機燃料滲咗入去地底而造成嘅，除污工程係香港有史以來規模最大嘅同類項目。
啟德機場嘅地理環境特殊，飛機升降並唔容易，但係發生嘅嚴重意外並唔多。除咗因為機場管理得好之外，亦都可能係因為機師都覺得喺啟德升降係特別嘅挑戰而加倍留心。航空公司對喺香港起降嘅航班機師要求亦都特別嚴格，通常只會交俾有足夠經驗嘅機師嚟擔任。
筲箕灣喺英國未得到香港之前，已有人住。因為呢處啱避風舶船，有好多水上人住響艇度。而岸邊亦有好多舖，一面供給水上人日用品，而另一方面水上人賣海產畀岸上居民。因而係個市集。1865年香港政府統計，筲箕灣有603隻船，307間屋同舖，規模相當大。
《南極條約》及相關協定，總稱《南極條約》體系，係以《1959年南極條約》為基礎，為徂約束各國喺南極洲爾塊地球上唯一無常住人口嘅大陸上面嘅活動，確保各國對南極洲嘅尊重爾建立嘅條約體系。根據條約規定，南極洲係指地球南緯60°以南，包括冰架在內嘅所有地區，總面積大概5200萬平方公里。
和平，又叫平和，係無武力衝突嘅狀態，無武力威脅嘅狀態，唔怕受到傷害。通常理解，係大家都無敵意。人人之間，國國之間，大家一係啱啱和好，一係一直和好。社會經濟有生機，大家平等，政治有序，等人人都受益。各國關係來講，和平唔係唔止係打仗，唔武力衝突，亦要互相尊重，有文化同經濟交通。
柏林圍牆，東德就叫「反法西斯防衛牆」，係德國分裂28年間，「民主德國」同西柏林之間德國境內邊界嘅一幅牆，全長1878公里，3到4公尺高，最初淨係鐵絲網，後尾先起硬牆。幅牆係東德政府喺1961年8月13號，為咗阻止東德嘅人民逃去西德而起。
1989年11月9號，新東德政府打算放寬東德人民，喺旅遊方面嘅政策，但中央政治局委員Günter Schabowski誤解咗上級嘅意思，錯誤宣佈咗要開放柏林圍牆，結果超過一萬嘅市民行上街，拆咗幢圍牆。
德意志民主共和國俾大部份人當做蘇聯嘅一個衛星國。1948年，蘇聯佔領當局將權力交畀德國嘅共產黨領導人，德意志民主共和國跟住喺1949年成立。東德大部份人都唔認同國家嘅政治同經濟體制，1953年發生咗六一七事件，蘇聯駐德部隊參與鎮壓。
東德一成立就要面對嚴重嘅人口外逃問題，喺1950年代就有270萬東德居民因為政治或者經濟因素非法越境到西德。除咗建立兩德邊境之外，1961年東德政府沿住西柏林邊境起咗柏林圍牆嚟阻止東德居民經西柏林逃去西方，重殺咗佢哋。
德意志民主共和國經濟體制係計劃經濟，跟住五年計劃組織生產去分配消費品。而國民經濟係高度國有化，對之前嘅私人企業進行咗強制嘅社會主義改造，而且用人民企業、農業生產合作社、貿易組織同手工業生產合作社呢啲集體生產嘅單位去取代。
東德建立咗就業保障制度，同有高過西德嘅婦女就業率，東德亦成為當時東方陣營入面經濟最發達嘅國家。國家對日用品用咗補貼措施嚟降低物價，但係國民經濟就無辦法去滿足居民嘅部分食品同高檔消費品嘅需求，無辦法唔係西方進口，亦都增加咗國家嘅債務。
政治上嘅唔民主同經濟上嘅問題令到東德居民有不滿情緒，喺艾力何力卡唔跟住蘇聯嘅戈巴卓夫做改革之後，東德嘅離境人數就開始增加，而且爆發持續嘅抗議活動。1989年就發生咗一場唔暴力非革命，當時由戈巴卓夫領導嘅蘇聯政府唔肯插手呢一件事。
响1959年6月，生意人黃應求離開灣仔一間夜總會之後失蹤，隨後遇害。到咗1961年3月，事主阿爸亦俾人擄走，自稱野狼嘅綁匪勒索五十萬贖金，結果响1961年12月10號被警方拘捕，主犯其後被判繯首死刑。
同佢細佬慕克里·馬哈迪一樣，莫紮尼係一位商人，曾經喺巫統扮演過積極嘅角色，又曾經有一次擔任過Youth's Wing財政。由2006年開始，莫紮尼成為巫統喺吉打州入面其中一個選區代表，但係自此之後一直潛伏喺佢嘅政治活動度。
敦馬哈迪係馬來西亞第四同第七任首相、第四任副首相，亦係一名作家同醫生，因為努力推動經濟改革被尊稱為「馬來西亞現代化之父」。首次擔任首相時執政長達22年107日，係馬來西亞任期最長嘅首相。2018年至2020年再次出任首相職務，離任時嗰屆做咗1年295日，成為馬來西亞任期最短嘅首相。
馬哈迪原本係醫生，之後先從政。1976年起做副首相，之後喺1981年7月16號從胡先翁接任首相，至2003年10月31號退休，係馬來西亞任職時間最長嘅政府首腦。馬哈迪執政風格果斷、注重實際，喺佢任內，馬來西亞經濟發展顯著，貧困率大幅度降低。
2018年5月9號第14屆馬來西亞下議院選舉，馬哈迪帶領嘅希望聯盟贏咗納吉阿都拉薩帶領嘅國民陣線，實現馬來西亞獨立61年後嘅首次政黨輪替，馬哈迪繼1981年至2003年後再一次擔任馬來西亞首相，直到2020年2月24號。
1981年至2003年，喺馬哈迪嘅領導下，馬來西亞從一個普通嘅發展中國家轉變成一個新興嘅工業化國家，經歷巨大嘅經濟成長。喺呢段期間，馬來西亞嘅地理景觀亦因為多項大型計劃而改變。1997年亞洲金融風暴前，馬來西亞喺全球經濟競爭力排名表上躍居第廿一位，人均年收入從1986年嘅1830美元增加到1996年嘅3627美元，國民富裕程度喺整個東南亞地區僅次於星加坡同汶萊，係泰國嘅2倍同印尼嘅5倍。
1997年亞洲金融風暴，馬來西亞受到金融危機摧毀嘅威脅。馬哈迪喺公開批判貨幣投機家暨股票投資家佐治·索羅斯等外匯投機客嘅同時，拒絕國際貨幣基金組織嘅危機緩解「藥方」，對貨幣進行管制。經濟專家當時認為，外資將因此卻步，馬來西亞將步入經濟衰退期。
喺2002年6月22號嘅巫統大會中，馬哈迪宣布佢將會辭去首相一職，好多支持者湧往台上淚流滿面試圖挽留佢。之後佢定於2003年10月退任，等佢有時間以確保佢選定嘅繼任者阿布都拉·巴達威有序及冇爭議嘅權力交接，10月31號正式將首相職務移交阿布都拉。
退休後，馬哈迪仍然活躍於政壇，並批評佢提拔嘅首相阿布都拉·巴達威同埋納吉阿都拉薩。2016年2月29號，馬哈迪宣布退出巫統，理由係巫統黨內人士仍然支持納吉嘅行動，其他原因係一個馬來西亞發展有限公司醜聞。
馬哈迪透過帶領希望聯盟喺2018年5月9號第14屆馬來西亞下議院選舉贏得大選，為馬來西亞實現首次政黨輪替。佢喺5月10號再次宣誓，就任馬來西亞聯邦第七任、在位最耐、同埋第一位做兩次嘅首相，兼且以92歳之齡成為世上最老嘅國家領袖。
2021年3月7號，馬哈迪同老婆茜蒂啊斯瑪喺浮羅交怡體育館內嘅疫苗接種中心，接種武漢肺炎BNT162疫苗。馬哈迪成為馬來西亞嗰時最年長嘅接種者。3月28號，馬哈迪接種第二劑武漢肺炎疫苗，佢較後喺Twitter發文表示一切感覺良好，並無任何反常副作用。
1982年初，馬哈迪宣布「向東學習」政策，即係向日本同韓國學習。日本同韓國嘅現代化工程成為馬來西亞嘅楷模。噉係馬哈迪為咗唔想照抄西方現代化模式而另覓嘅新路。喺佢領導下，馬來西亞經濟穩健發展。喺1997年亞洲金融風暴前嘅10年，馬來西亞經濟年均增長率達8%以上，馬來西亞喺全球經濟競爭力排名表上躍居第21位，人均年收入從1986年嘅1830美元增加到1996年嘅近4000美元，國民富裕程度喺整個東南亞地區僅次於星加坡同汶萊。
馬哈迪擔任首相期間，馬來西亞經歷快速嘅經濟成長，由原先以農業為基礎嘅經濟型態，轉變為以製造業同工業為主，特別係電腦同消費性電器產品領域。喺呢段期間，馬來西亞嘅城市景觀亦因多項大型計劃而改變，其中包括國家石油公司嘅雙子塔、吉隆坡國際機場、南北大道、雪邦國際賽道、多媒體超級走廊、沙撈越巴貢水壩以及新嘅聯邦行政首都布城直轄區等建設。
1999年1月8號，澳洲作家兼亞洲事務專家布萊克曼刊出《澳洲金融評論報》表示，馬哈迪係亞洲其中一個最偉大嘅阿頭，同時亦係現代馬來西亞嘅創始人。佢指出，馬哈迪最高嘅成就係馬來西亞即管喺面臨最嚴峻嘅經濟危機，冇受到似印尼般嘅暴動所毀。
2019年8月10號，馬哈迪同老婆茜蒂啊斯瑪出訪，三日飛三國，並直頭喺機場前往星加坡政府大廈大草場參加星加坡國慶慶典，星加坡前總理吳作棟用三次「神奇」形容馬哈迪，於Facebook發文評論佢係「神奇」嘅人。
趙達裕喺廣州市第五中學畢業，1982年入選中國足球代表隊，多次代表國家隊踢國際賽。1986年因為左腳脛骨同埋腓骨骨折而中斷咗運動員生涯，當年佢先至得25歲。1988年去咗日本邊學嘢邊踢波，開始征戰日本聯賽，退役之後喺日本聯賽教波，喺執教日本三菱青年隊期間入咗日本籍，重按照日本人嘅習慣，改咗個名做松木達裕。
恩雅1961年喺愛爾蘭共和國Donegal郡Gweedore鎮嘅一個音樂世家出世。佢阿爺係一個喺愛爾蘭巡迴演出嘅樂隊成員，老豆喺未經營酒吧生意前係一個叫做Slieve Foy Band嘅樂隊領隊，而佢阿媽曾經係一個舞蹈團成員，稍後時間喺Gweedore Comprehensive School任教音樂。
喺Crann Úll同埋Fuaim呢2張專輯入面，恩雅負責鍵盤演奏同唱背景音樂。1982年，兼任製作人同經理嘅Nicky Ryan離開Clannad樂隊。恩雅都同時離開樂隊同Nicky合作，開始佢嘅個人事業。
羅京係中央電視台《新聞聯播》嘅主播。佢鄉下係重慶，喺北京出世。1983年喺北京廣播學院播音系畢業，之後喺同一年去咗中央電視臺做播音員。佢先後獲得過國家語委『全國語言文字先進工作者』、國家人事部『杰出專業技術人才』等榮譽，並且喺2005年獲得『十佳播音員』嘅稱號。
，簡稱央視，係中華人民共和國嘅官方電視台，有45條電視頻道。中國中央電視台前身係1958年開播嘅北京電視台，1978年變做中央電視台。由於央視嘅獨特地位同埋影響力，央視本身同有關央視嘅新聞單嘢都周時成為其他媒體關注嘅焦點。
周啟生，係香港音樂人，粵語片演員周吉嘅仔，和音歌手周小君嘅細佬，亦係著名作曲家顧嘉煇嘅徒弟，周啟生係香港1980年代嘅歌手兼創作人。初期主要負責作曲同編曲，後來以創作歌手進軍樂壇。此外，「草生」一名係周啟生同音樂監製葉廣權仲有佢細佬葉廣軍作曲時使用嘅筆名。
佢細個喺蘇屋邨居住，1968年至1973年喺五邑工商總會學校就讀，1974年喺蘇屋南官立小學畢業，1977年喺佛教大雄中學中三畢業。佢當年剛滿月就隨家人遷入當時新落成嘅蘇屋邨，阿爸周吉曾歷任居民協會主席，佢曾經話，呢個屋邨見證著香港歷史同精神，盛載著很多人嘅回憶同人情味。
周啟生經歷過三段婚姻，其中其第一任妻子為前無綫電視藝員盧影瑂。而第二任妻子是落選香港小姐梁晶瑩。第三任妻子則為大提琴家司徒靄杰。周氏育有兩子一女。其中第一個三十多歲的兒子周樂是由盧影瑂所生。第二個兒子周爵是由梁晶瑩所生。
梁美薇，係香港樂壇資深女填詞人，係香港四大天王之一郭富城嘅經理人，有無線電視台「才女」嘅稱號。佢喺香港真光中學同香港樹仁學院新聞系畢業、畢業喺過無線電視台到做，當時都係譚詠麟御用音樂特輯導演。喺第九屆「香港電台十大中文金曲」評選入面，佢憑寫畀羅文嘅《幾許風雨》攞到「最佳填詞獎」，成為首位攞到呢個獎嘅女填詞人，打破香港填詞界男性壟斷嘅局面。
喺2021年臺中市第二選舉區立法委員陳柏惟罷免案入面，朱立倫有份支持罷免，更加指控陳柏惟第三會期「0提案」，但台灣基進之後反駁，話不論係立法院公開數據，或者公督盟嘅評鑑資訊，陳柏惟喺第三會期有七項領銜提案。
1996年5月13號，葉繼歡同兩個同黨帶住大批槍械同埋三硝基甲苯潛逃回港於西環登岸，因上岸途中遇上軍裝巡邏小隊警員，警員見佢形跡可疑，上前查問，未幾葉繼歡急步向船跑去，隨後爆發槍戰，葉繼歡下身中彈就擒，從此下身不遂。
1997年葉繼歡被判逃離合法羈押、無牌管有槍械及彈藥、使用槍械及彈藥意圖抗拒合法逮捕、意圖危害生命或財產而管有爆炸品罪名成立，共判監30年，連同1989年逃獄前未服完嘅刑期合共要服刑41年零3個月。1999年上訴庭改判佢入獄36年零3個月。
趙傳係臺灣歌手，1982年籌組《紅十字合唱團》，1986年嗰個團體奪得「YAMAHA熱門音樂大賽」冠軍。1989年加盟滾石唱片，代表作歌曲包括《我是一隻小小鳥》、《我終於失去了你》、《我很醜，可是我很溫柔》、《愛要怎麼說出口》等。
2012年離開滾石唱片後，正式加盟華納音樂，推出最新專輯《音樂武俠》。2014年，佢出道踏入25年，宣布喺6月13號發行新歌加精選「一顆滾石的25年」專輯，收錄25首歌曲，重以新歌〈一顆滾石〉感恩前東家，另外重將自己嘅招牌歌曲整成電音版，都叫做係個人音樂史上一大創舉。
2015年參加《隱藏的歌手》節目嘅錄製，係第7期嘅原唱歌手。2016年1月，加盟湖南衛視《我是歌手》第四季、為首發歌手，喺第二輪遭到淘汰，之後喺突圍賽演唱《曾經的你》以第五名突圍失敗。同年10月，以「請叫我鬥牛士」身分參加江蘇衛視《蒙面唱將猜猜猜》。
2018年6月28號，佐戈威喺耶加達接見馬來西亞首相馬哈迪同首相夫人茜蒂啊斯瑪，兩國領導人也將就雙方共同關心嘅區域同全球課題交換意見。2019年8月8號，佐戈偕同夫人伊莉亞娜同隨從抵達馬來西亞，展開兩天官方訪問，馬哈迪親自駕駛寶騰奔舒娜載送佐戈到官邸出席午宴。
2021年1月13號，人權觀察公佈嘅《2021年世界人權報告》指出，對印尼喺2019至2020年嘅LGBT團體、司法公正、言論與媒體自由嘅情況表示擔憂。原因嘅係由佐戈領導嘅政府削弱咗印尼嘅反腐敗委員會，任命咗一個有爭議嘅差佬局長嚟領導反腐敗機構，並促使30多名員工喺1月至9月辭職。
佢執政聯盟係議會通過咗一個有利於商業嘅法案，應該法案將取消環境保護同介勞工權利。為咗爭取公民自由，喺大規模抗議活動後於2019年9月暫時撤回咗刑法草案。應該草為咗爭取公民自由，喺大規模抗議活動後於2019年9月暫時撤回咗刑法草案。
該草案包含嘅條款將侵犯婦女，宗教少數群體同埋女同性戀，男同性戀，雙性戀同變性者嘅權利，並製言論同集會自由。該草案包括一項規定，即計劃中應包括婚外性行為，該規定對婚外性行為最高判處一年監禁，並將所有同性行為定為犯罪。
雖然該草案仍然系議會辯論中，但LGBT團體嘅權利依繼續受到保守派嘅攻擊。而喺新聞自由方面，印尼當局都對新聞組織同個人媒體打壓，如2020年報導嘅有關土著人民與棕櫚油公司之間嘅土地糾紛、印尼軍方推銷武漢肺炎疫苗、抗議在孟加失附近嘅Kodingareng島上嘅採砂活動、喺2020年10月嘅《創造就業位置法案》嘅抗議活動中，最低限有56名記者喺瑪瑯，耶加達同泗水遭到毆打，到威脅同任意拉。
2021年4月3號，印尼知名網紅同老婆成婚，家世顯赫嘅雙方邀請到佐戈威同埋時任國防部長普拉博沃·蘇比安圖作為婚禮見證人，而呢場婚禮甚至被電視台轉播，場面浩大引發網民討論。許多網民炮轟佐戈雙重標準，稱佢呢廂以防疫名義禁止公眾聚集，嗰廂卻出席網紅婚禮。
喺雨傘運動期間，香港警察毆打示威者，被網民廣泛討論。10月15號凌晨，馮煒光喺Facebook轉載「受傷警員」嘅相片，早前已經被網民嘲笑係香港電視網絡劇集劇照，港視亦喺Facebook證實果張相係演員胡烱龍喺電視劇Night Shift穿著警察制服嘅造型。
佢嘅所作所為更被美國《時代雜誌》形容為「適得其反」，報道標題係「Hong Kong's Top Media Official Shared a Fake Photo of a Beaten Cop」。
2019年，香港陷入逃犯條例修訂草案風波，喺8月29號，馮煒光同埋同屬親中派嘅吳秋北喺Facebook批評翠華餐廳最新調味包嘅包裝，當中包括印有穿著制服嘅動物嘅胡椒同白糖包裝，係諷刺警察，又話要罷食翠華餐廳。
特區政府响添馬艦起新政府總部作為行政同立法機關嘅總部，設計嗰陣已預留政府總部低座作為行政長官同行政會議辦公室之用，一般認定將來嘅特首辦會搬到新嘅政府總部。行政長官辦公室响2011年8月8日正式搬去添馬艦新政府總部。
蔣志光，尊稱蔣老師，係前無綫電視男藝員同埋歌手。唱歌嘅代表作包括《相逢何必曾相識》同埋《皇后大道東》等等。參演嘅電視劇就有《真情》、《愛情全保》、《肥田囍事》、《法證先鋒II》、《少年四大名捕》、《秋香怒點唐伯虎》、《女拳》、《法證先鋒III》等等。
喺2020年中，北京未經諮詢或香港人同意，強行訂立嘅《港版國安法》，曾經有一名支持呢條法例嘅聯署出現蔣志光嘅名，但有關聯署之後被揭發做假，除咗蔣志光之後否認有參與，其中名單上嘅張寶華、徐熙媛、李巧靈之後都否認有份，而陳汝騫就一早離世。
1992年，張學友同劉德華、黎明、郭富城一齊受方逸華封做四大天王，呢個時候佢推出大碟《真情流露》，銷量成為咗香港史上銷量最高嘅專輯之一。1993年推出嘅國語專輯《吻別》創下嗰陣時台灣史上最高銷量，進一步確定咗佢嘅「歌神」地位。
1996年，張學友同香港管弦樂團重有葉詠詩合作搞咗幾場古典音樂同流行音樂結合嘅大型演出《愛與交響曲》，得到好嘅評價。跟住嗰年演出原創音樂劇雪狼湖，喺香港連續上演42場，到而家仍然係紀錄保持者，喺2005年推出國語版。
張學友喺影壇都有過卓越嘅成績，早期喺1988年一套叫《旺角卡門》嘅電影，佢飾演嘅一個不學無術嘅古惑仔發揮得淋漓盡致，以依套電影攞咗嗰陣香港電影金像獎嘅「最佳男配角」獎。2003年憑《男人四十》男主角林耀國攞咗印度國際電影節影帝。
佢原本係泌尿外科專科醫生，中西區區議會民選區議員，2004年響立法會選舉醫學界別贏出成為議員。2004年12月1號被委任做醫院管理局成員，但係響2006年11月任期滿前夕，唔獲政府續任。有評論指佢出局同敢言作風有關。
鄧浩光係香港前無綫電視、亞洲電視、兼兩棲影視演員同埋主持人。中學喺聖若瑟書院讀書，以前係香港泳手，有「飛魚王子」之稱，去到2005年10月，佢離開無綫電視依家嘅主持人同埋演員行列，息影後、鄧浩光喺現時任職顏福偉旗下嘅和興白花油，擔任業務拓展經理一做到2019年退休離職，係並未有開始之前，其後於就重要嘅喺公司廣告內入面演出。
1961年8月21號，希倫堡喺俄克拉荷馬州一個美國陸軍基地出世。佢阿爸Kelly N. Hillenburg Jr.喺嗰度做工。佢阿媽Nancy係老師，教視障學生嘅。佢1歲嗰陣，全家搬去加州橙縣，因為佢阿爸喺嗰度加入宇宙航行工業做繪圖員同設計師。
華達拉馬喺哥倫比亞Santa Marta 出世。1985年至1998年代表哥倫比亞足球代表隊出賽，重以隊長身份帶領代表隊出戰1990年、1994年同1998年三屆FIFA世界盃，又攞過1987年、1993年兩屆南美足球先生，被譽為係哥倫比亞最佳足球員。
黃日華1980年畢業於無綫電視第9期藝員訓練班，一出道就走上一線位置。1981年主演《過客》一劇後一炮而紅。1982年跟住主演劇集《香城浪子》，奠定一線主角地位。1983年同翁美玲主演嘅金庸劇《射鵰英雄傳》轟動香港同中國大陸，成為經典劇集之一。
同一般香港電視藝員不同，黃日華喺走紅後並無主力拍攝電影。當同係五虎將嘅劉德華、梁朝偉都開始喺港產片打出名堂時，黃日華仍留喺無綫拍劇。之後1980年代尾「五虎將」解散，唔少演員相繼崛起，黃日華喺劇集中亦有新嘗試，喺一啲劇集好似《成吉思汗》、《大運河》飾演反派角色。
1998年，保域喺諾伊基興掛靴，並成為呢隊球隊嘅教練。2001年，高普成為咗緬恩斯嘅主帥，而保域亦離開咗諾伊基興，跟隨呢位前隊友到緬恩斯擔當助理教練。保域喺緬恩斯嘅七年期間，緬恩斯成功升班上德甲，更攞到歐洲足協盃嘅入場券。
2008年，保域跟高普去到多蒙特到做助理教練。期間，多蒙特唔單止喺2011、2012年連續兩屆攞到德甲冠軍，亦得到2012年嘅德國盃冠軍，同2008、2013、2014年三屆德國超級盃冠軍，以及喺2013年打入歐聯決賽。
安德尊響香港長大，喺香港讀小學，中學重未讀完，就去咗菲律賓讀中學，之後響嗰度讀埋大學。喺中學時佢識咗個女朋友。佢話自己個樣唔討好，成日俾人排擠，所以好難得有女朋友，好驚會冇咗。佢成日掛住女朋友，搞到冇心機讀書，嗰段時間成日送女朋友返佢學校，而自己成日遲到，放學又趕住去接女朋友。
後來女友要去菲律賓讀書，而安德尊忍唔到同女朋友分開，所以佢求屋企人畀佢去菲律賓，去到菲律賓都係掛住女友，佢成日搵人頂堂，考試請槍。唔夠一年女友因腦膜炎病死，當時佢感覺到冷漠、無助、令佢諗起好多嘢，覺得呢幾年浪費咁多時間，荒廢學業，到頭來女朋友未到廿歲就死咗。
1994年6月轉投無綫電視主持《大江南北》、《城市追擊》、《全線大搜查》等節目。響《城追》期間以報道陳健康事件同埋感性事件出名。佢誇張腔調令佢響唔少廣告出現。除此之外，佢亦有主持部份綜藝節目，同客串部份電視劇。
劉德華祖籍廣東新會，佢喺香港新界大埔泰亨村出世，佢阿爸劉禮後生嗰陣做過啟德機場嘅消防員。1980年，劉德華考入第10期無綫電視藝員訓練班。不過佢喺未正式畢業前，早已喺一套劇集《第三類房客》度出現過。到咗畢業之後就開始喺一啲劇集度做吓茄喱啡。
劉德華響香港演藝界係一個「福將」，因為佢基本上成個演藝生涯都係順風順水。佢啱啱出道就響電視劇《獵鷹》入面第一次擔任男主角，第二年劉德華就俾無綫力捧，同梁朝偉、苗僑偉、黃日華以及湯鎮業等五個人組成咗「無綫五虎將」。
佢演藝生涯唯一嘅低潮，就係響1984年因為合約嘅問題而同無綫電視搞到好唔愉快，無綫冇再畀機會佢演出，好彩嗰陣遇到當時得令嘅大導演王晶提攜，於是毅然咁專心轉戰電影。到目前為止，劉德華已經拍過超過一百部電影，因為佢夠靚仔，通常都演一啲有型有格嘅古惑仔，例如《旺角卡門》同埋《天若有情》入面，劉德華都係以有情有義又浪漫不羈嘅形象出現，使到一眾女影迷都對劉德華著迷。
佢喺1990年代成立咗天幕電影制作有限公司，目標係提拔新一代演藝人。不過因為經營不善，除咗未能達到目標之外，劉德華重因為錢銀瓜葛同合夥人麥紹棠不和而搞到上法庭，搞足幾年，最後要由向華強夫人出面，畀劉德華五千萬解決。
茱莉亞·艾蓮·基勒曾經做過澳洲嘅聯邦女議員，之前做過工黨嘅副主席。佢自從1998年就喺澳洲眾議院代表維多利亞州拉洛選區。做過影子移民部長、影子健康部長、影子聯邦工業關係部長等重要職位。到2007年11月24日澳洲進行聯邦大選，工黨將當時執緊政嘅自由黨贏到一仆一碌，其後成為澳洲史上第一任女副總理。
2010年6月通過向當時嘅上司陸克文「逼宮」，接任澳洲總理及工黨黨魁。兩個月大選後工黨議席少咗，仲差啲令佢冇得做總理，最終向綠黨妥協而保住相位，但侷住推出嘅碳稅令佢畀人話係違反競選承諾嘅大話精，雖然佢大部分承諾都做到，而且做咗好多改革。
鄭智化，臺北市龍山區人，籍貫福建省福州市台灣男歌手。兩歲嗰陣患小兒麻痹症之後不良於行。出道前曾經喺廣告界工作6年半，做到1989年。代表作有《單身逃亡》、《墮落天使》、《水手》、《星星點燈》、《大國民》，因其中包含嘅勵志精神，喺1990年代初廣受歡迎到至今都廣為流傳。
盧偉聰，GBS，PDSM，PMSM，JP係香港警務處前處長，2015年5月4號上任，2019年11月18號退休，係香港主權移交後歷來任期最長嘅警務處處長。佢喺香港出世，中學同大學分別讀喇沙書院同香港大學社會科學系，畢業後當差。
劉業成1984年加入皇家香港警察任職督察。2000年被借調咗3年去香港機場管理局監察機場航空保安服務。2006年晉升爲總警司，2010年晉升爲助理處長，2013年升高級助理處長，2016年獲委任爲警務處副處長，2018年11月下旬展開退休前休假，警務生涯長達34年。
劉業成形象「硬淨」，曾駐守多個政策部同行動崗位，統領多次大型執勤行動，例如2005年做港島總區高級警司時處理世貿韓農示威，同埋2014年嘅佔領行動，其後負責統籌檢討工作，為日後制定新部署。例如2016年旺角騷亂後，警方成立檢討委員會，劉業成表示當再遇重大事故時，從機動部隊訓練學校抽調教官擔任臨場戰術顧問。
佢喺喇沙書院畢業，會考26分，高考2A1B1C。1984年香港大學文學院中文系畢業，主修翻譯。做過大學助教、報紙編輯、亞洲電視節目創作主任、音樂工廠總經理周埋商業電台廣告部創作總監，家下主要做歌詞創作最出名。
2009年佢知香港特別行政區行政長官曾蔭權打算多發幾個免費電視牌照，噉王維基就嗱嗱聲去申請，重向無綫電視同亞洲電視挖角。點知2012年都未有牌，重俾亞視盛品儒話複印商業秘密，盛叫王快啲去警局自首，王就話去咗高等法院告盛同亞視誹謗。
佢鄉下喺廣東番禺。佢係響第11期無綫電視藝員訓練班畢業，同期嘅重有梁朝偉。之不過出道之前嗰幾年，吳鎮宇一直都淨係響無綫啲劇集入面做茄哩啡。一直到梁朝偉嗰班一綫演員離開咗無綫之後，吳鎮宇先至有機會上位。
陳云根，筆名陳雲，香港城邦派人士都叫佢做國師，係香港學者、作家、文藝評論人，亦係語言學家，曾任香港處長級高官。佢1997年加入香港政策研究所，識咗何志平，跟佢到任藝術發展局、民政局。後來任職嶺南大學中文系助理教授，2016立法會選舉敗選後去熱血時報做主持同埋喺香港復興會開講座、興趣班。
陳雲1961年喺香港出世，細個住元朗。1986年香港中文大學英文系本科畢業，另副修法文同選修德文。1988年中文大學比較文學碩士畢業，主修英國文學、中亞比較文學。其後任教於樹仁學院及珠海書院，主西洋文學。
朱乃璋喺1984年加入庫務署做會計主任職系，1988年轉到核數署做核數師，2006年升做首席審計師，2010年升做助理署長，2015年升做副署長，2019年1月獲委任做審計署署長。為政府服務38年，2022年政府換屆時未獲續任，同年獲頒金紫荊星章。
英軍喺香港成立殖民地之後，1844年已經委任謝利做第一位核數總長，直接向英國當時嘅殖民地帳目核數局局長匯報。自1867年，港英政府帳目由當地政府負責審計，但係喺某尐情況下，仍要交由倫敦嘅主計審計長審計。
香港嘅《核數條例》喺1971年12月制定，具體界定核數署署長嘅委任、任期、職責同埋權力，並就政府帳目嘅審計同報告訂定條文。根據嗰條條例，核數署署長係政府帳目嘅外部審計師，有好大權力，可以查政府部門嘅記錄，又可以要求任何公職人員作出解釋，同埋提供佢認為執行職務所需的資料。
香港主權移交，《香港基本法》第58條訂明，香港特別行政區設立審計署，獨立運作，對香港特別行政區行政長官負責，而審計署署長重成為咗香港特別行政區政府嘅主要官員之一，要由中華人民共和國國務院任命。核數署於是改名做審計署，阿頭係審計署署長。
林正財係個窮家子弟，住係錦田吉慶圍入面嘅一間泥屋，分別有兩個哥哥、兩個家姐同埋一個細佬。老豆係個三行工人，不過有一年佢遇上交通意外受咗重傷，之後就全靠佢阿媽搵錢養家。後嚟佢分別搬去土瓜灣同埋荔景邨到住。
有一年，佢見到佢阿爸一個做警司嘅同學住響一間千呎大屋而覺得好自卑。再加上佢嘅成績退步、仲見到家姐水浸浸死，所以佢一度好想去死。上中四嘅時候佢做咗個基督徙，變得開朗咗，仲響香港中學會考同埋香港高級程度會考入面考到5A同3A嘅成績。
梁美芬，SBS，JP，外號「鼠王芬」，係香港立法會議員，前九龍城區議會議員，執業大律師，香港城市大學法律系副教授，西九新動力召集人，廣東肇慶人，2000年得到香港十大傑出青年，家下係經民聯成員，以前係民建聯成員。
梁美芬係親中派嘅一員，不時主動提出收緊香港人政治參與權利嘅建議。例如，佢喺2021年3月，就主動提倡要設立資格審查委員會，篩選北京單方面認為唔愛國嘅候選人。佢亦曾經喺2011年發表言論話要懲罰選民，話選民如果投畀一個會中途辭職嘅議員，佢哋應該受到懲罰。
喺2011年，有唔同媒體報導，話公民黨透過法律訴訟，爭取同支持香港外籍家庭傭工住滿7年後獲得居港權，成為香港永久性居民嘅謠言。當時公民黨已經否認並提出有關黨員只係依照《大律師行為守則》行事，但梁美芬喺2012年7月派發立法會工作報告，就被指借呢個謠言攻擊公民黨，結果引起有人發起聯署向香港大律師公會投訴，指責梁美芬身為大律師，熟悉的士站原則，但係刻意誤導公眾。
梁美芬曾經喺2015年區議會選舉入面搵咗同屬親中派嘅李家仁唱《小明上廣州》嘅改詞版去支持佢同為同站台，呢啲搵藝人站台嘅做法本來好普遍。當時亦未有聲音批評梁美芬。但隨著喺2021年8月，黃耀明因為喺2018年3月為民主派區諾軒站台唱歌，兩人一同被控選舉舞弊，就有部分聲音話，梁美芬同李家仁咁做，同樣有選舉舞弊嘅嫌疑，如果廉政公署唔調查嘅話，需要向公眾交代。
，係香港嘅證券交易所。港交所係一間控股公司，全資擁有香港聯合交易所有限公司、香港期貨交易所有限公司同埋香港中央結算有限公司三間附屬公司。主要業務係擁有同經營香港唯一嘅股票交易所同埋期貨交易所，同埋佢哋有關嘅結算所。
港交所前身聯合交易所喺1986年由香港證券交易所、遠東交易所、金銀證券交易所同埋九龍證券交易所四大交易所合併而成，重由過咗身嘅香港總督尤德爵士喺嗰年10月主持開幕儀式。2000年香港交易所做咗聯交所嘅控股公司。